Jeri Ryan

Jeri Ryan (født Jeri Lynn Zimmermann 22. februar 1968) er en amerikansk skuespiller.

Faren var yrkesmilitær i United States Army fram til hun var elleve år, da familien slo seg ned i Paducah i Kentucky, hvor hun fullførte grunnutdannelsen fra Lone Oak High School med så gode resultater at hun fikk stipend og studerte videre på Northwestern University i Chicago. Mens hun var på Northwestern ble hun i 1989 valgt til Miss Illinois. Hun gikk ut av Northwestern i 1990 med en bachelor of science-grad i teater.

Hun er mest kjent for sin rolle som Seven of Nine i TV-serien Star Trek: Voyager. Hun debuterte som skuespiller i 1991 i filmen Nightmare in Columbia County.

Eksterne lenker 
 

Skuespillere fra USA
Personer fra McCracken County i Kentucky